hvor vigtigt er det egentligt med søgemaskinevenlige url’er
du skal ikke gå i panik, hvis du ikke har mulighed for at følge alle råd i dette afsnit. selv websites med mindre søgemaskinevenlige url’er kan som regel også blive indekseret og ranket nogenlunde godt.
der er dog visse fordele ved søgemaskine- og brugervenlige url’er, så hvis du overhovedet har mulighed for det, vil jeg bestemt anbefale, at du gør, hvad du kan for at forbedre dem.
meget søgemaskine-uvenlige url’er kan i værste fald skade dine muligheder for korrekt indeksering og gode rankings betragteligt. dette gælder særligt, hvis dine url’er er ekstremt lange, er opbygget af mange parametre, anvender ikke standardiserede tegn eller bruger session eller bruger-baserede id’er.